— Першая царква, у якую я зайшла, напэўна, больш з цікаўнасці, была Каложа. Як раз чыталі Евангелле — добра памятаю. Тады я нічога не зразумела: як замежная мова ўсё было. Але на наступныя выходныя я прыйшла зноў і зноў нічога не зразумела. Мне спадабалася атмасфера! Разбірацца стала паступова, мова перастала быць чужой, — узгадвае матушка і дадае, што важную ролю тут мелі малітвы ейных бабуль.